Jizzax viloyatining Zafarobod tumanida 6 mart kuni soat 20.20larda Lolazor QFY Afrosiyob ko‘chasi raqamsiz uyda yashagan, tuman suv xo‘jaligi ishchisi, 1971 yilda tug‘ilgan A.X. ishonch qog‘ozi bilan boshqaruvidagi “VAZ-2107” rusumli avtomashinasini “Arnasoy-Zafarobod-Paxtakor” yo‘lining 11-kilometrida haydab ketayotib, qarama-qarshi yo‘nalishda harakatlanib kelayotgan Arnasoy tumani Yangibo‘ston qishlog‘ida yashagan, 1982 yilda tug‘ilgan B.N. boshqaruvidagi “VAZ-21011” rusumli avtomashinasi bilan to‘qnashuv sodir etgan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Natijada “VAZ-21011” avtomashinasi haydovchisi B.N. jarohat olib voqea joyida, “VAZ-2107” avtomashinasi haydovchisi A.X. kasalxonaga keltirilganida vafot etgan.